cyanic-selkie/wikianc huggingface dataset:
Urreptiler
Historie
De første urreptilene dukket opp i karbon. De var små, lette dyr, ikke ulik dagens firfisler. Det eldste fossilet som tentativt er klassifisert som et urreptil er Casineria, et fragmentarisk funn fra Skottland fra midtre karbon, ca. 340 millioner år siden. Med sine vanntette egg og skjelldekkede hud (se krypdyr) kunne de utnytte økologiske nisjer som ikke var tilgjengelige for panserpaddene. Urreptilene nådde sitt høydepunkt på slutten av karbon og begynnelsen av perm og det utviklet seg flere store og tungbygde former. I perm fikk de sterk konkurranse av de pattedyrliknende krypdyrene og i overgangen til trias også fra diapsidene som begynte å bli vanlige. De fleste urreptilene, inkludert millerettider og de store pansrede pareiasaurene døde ut i slutten av perm, men noen av de små planteetende procolophonidene overlevde et stykke inn i trias.
Formell klassifisering
AMNIOTER
Kladistisk klassifisering
AMNIOTER `-Primitive captorhinider (Casineria, muligens Westlothiana og Hylonomus) |-? Mesosauria |-Synapsida (Pattedyrliknende krypdyr og pattedyr) |-Eureptilia |   `-Avanserte captorhinider (Captorhinus, muligens Hylonomus) |        `-Prothorothyrididae |             `-Diapsida `-Parareptilia `-Millerettidae `-Procolophonidae `-Pareiasauridae
Vektløfting under Sommer-OL 1948
Vektløfting under Sommer-OL 1948. Det var åttende gang som vektløfting var på det olympiske programmet under OL i London. Det ble konkurrert i seks ulike vektklasser alle kun for menn. USA ble beste nasjon med fire gullmedaljer foran Egypt med to.
Lisa-Marie Woods
Lisa-Marie Woods (født 23. mai 1984 i Tønsberg) er en norsk tidligere fotballspiller.
Karriere
Woods ble født i Tønsberg, men vokste opp i Oslo. Hun ble først med i den lokale klubben, Lindeberg Sportsklubb, og dro derfra videre til Trosterud Idrettslag. For den sistnevnte klubben deltok hun i Norway Cup. Woods fant etter hvert veien til Vålerenga, og også her stilte hun i Norway Cup. Som femtenåring spilte hun i 1. divisjon for Vålerenga og hun ble i 2000 den yngste spilleren som hadde spilt NM-kamp for Vålerenga på det tidspunktet.
Sommeren 2001 forlot hun Vålerenga, da hun ble hentet på lån til Asker. Woods' unge alder til tross, allerede i første sesong for Asker fikk hun spille, og hun debuterte i Toppserien med scoring mot det da nyopprykkede Røa. Woods spilte også i sin første cupfinale det året.
Året etter spilte Woods i finalen i Norway Cup igjen, en finale som endte med tap for Liungen, men Woods ble "Woman of the match". I 2003 var Woods ferdig på videregående, og valgte å kombinere spill med studier i USA. I sommermånedene spilte Woods for Asker. I 2005 ble Woods cupmester for Asker. De to påfølgende årene var Woods med på cupfinaletap mot Røa og Kolbotn.
Woods startet deretter sin utenlandskarriere som begynte med at hun spilte for Ottawa Fury i sommermånedene da toppseriesesongen tok et langt opphold i anledning Beijing-OL. Deretter gikk turen såvidt innom Asker igjen, før Woods i 2009 var på ett to måneders opphold i 1. FFC Turbine Potsdam,før hun tok turen over til USA og FC Indiana i Indianapolis i USA. Oppholdet i klubben ble en uforbeholden suksess, men Woods valgte likevel å dra tilbake til Norge og Kolbotn. Der imponerte hun tidligere Asker- og daværende landslagstrener Eli Landsem nok til at hun fikk debutere på landslaget. Debuten ble kort og smertefull, hun spilte de siste minuttene mot Nederland og ble stygt skadet. Hun kom seg imidlertid relativt fort. Etter avsluttet 2009-sesong byttet Woods klubb til Stabæk.
Woods markerte seg allerede tidlig i 2010-sesongen, og hun var en av de store spillerne i vårsesongen. Woods ble også hyppig brukt på landslaget, og scoret sitt første mål i Algarve Cup mot Island. Høstsesongen ble også en suksess, og Woods ble kåret til årets spiller i Toppserien.
Woods dro videre til Fortuna Hjørring den 31. januar 2011. Woods gjorde det bra i Fortuna Hjørring, og scoret 15 seriemål, 6 cupmål og 1 Champions League-mål fra seriestart i august til pausen i november. Woods bvalgte da å dra til Australia for å spille for Perth Glory. Hun dro så tilbake til Fortuna Hjørring og spilte videre der etter at vinterferien var over. I den danske sommerpausen dro hun Woods videre til Ottawa Fury, der hun debuterte i juni 2012.
I januar 2013 meldte Lisa-Marie Woods overgang fra Fortuna Hjørring til Boston Breakers i den nyoppstartede amerikanske proffligaen NWSL.
Sommeren 2013 ble det kjent at hun hadde signert for LSK Kvinner. Senere samme høst havnet hun i håndgemeng med en motspiller i bortekampen mot Klepp. Woods skal blant annet slått henne i mellomgulvet og ble i etterkant av hendelsen kalt inn på teppet av LSKs ledelse.
I November 2013 signerte hun for Adelaide United i Australia. I 2015 spilte hun for BIIK Kazygurt i Kasakhstan, der scoret hun blant annet i en Champions League-kamp mot Barcelona.
I mars 2016 signerte hun for ÍBV på Island. Før 2017-sesongen vendte hun tilbake til Norge, og signerte for Avaldsnes.
AMD Turion 64
AMD Turion 64 (kodenavn: AMD K8L) er en 8. generasjons x86 mikroprosessor fra AMD. Prosessoren ble lansert den 10. mars 2005. AMD Turion 64 er en 64-bit mobil prosessorer for bærbare datamaskiner, og ble lansert som en konkurrent til 32-bit prosessorene Intel Pentium M og Intel Core.
De første AMD Turion 64 prosessorene (kodenavn «Lancaster») benyttet AMDs Socket 754. Andre generasjon (kodenavn «Richmond») benytter Socket S1 (liksom AMD Turion 64 X2).
Begge generasjoner har støtte for MMX, SSE, SSE2, SSE3, Extended 3DNow!, NX bit, og batterisparende egenskaper som PowerNow!. Andre generasjon har i tillegg innebygd støtte for x86 virtualisering (liksom AMD Turion 64 X2).
Esther Maria Bjørneboe
Esther Maria Bjørneboe (født 31. oktober 1971 i Bjarkøy i Troms) er en norsk billedkunstner og tegner.
Bjørneboe er datter av presten og kunstneren Bjørn Bjørneboe, og kunstneren Marit Aabel Bjørneboe. Hun er utdannet ved Kunstskolen i Rogaland og Institutt for Farge ved Statens håndverks- og kunstindustriskole i Oslo, der hun gikk ut 1996.
Nettfly
Nettfly (Naenia typica) er en sommerfugl som tilhører familien nattfly (Noctuidae). Den er funnet nord til Hordaland i Norge.
Esther Maria Bjørneboe
Esther Maria Bjørneboe arbeider både som kunstmaler og som rettstegner og illustratør, blant annet for NRK TV og avisene Dagbladet, Dagens Næringsliv, Aftenposten og Klassekampen. Hun har mottatt en rekke stipend, deriblant Lorck Schive Kunstpris, og er innkjøpt av flere kommuner og fylkeskommuner, private samlere og bedriftssamlinger. Hun har også gjennomført utsmykkingsoppdrag for Oslo kommune og KORO.
Til grunnlovsjubileet 2014 utga Norges Bank to minnemynter utformet av Esther Maria Bjørneboe.
Nettfly
Utseende
Et middelsstort (vingespenn 36 – 46 mm), mørkt brungrått nattfly med lyse vingeårer. Sammen med de tre lyse tverrlinjene danner vingeårene et lyst nett. Arten ligner mye på nettnellikfly (Heliophobus reticulata) og hvitribbet åkerfly (Tholera decimalis), men skiller seg fra disse på at vingene er bredere, området mellom nyremerket og ringmerket er formørket, og at antennene er trådformede hos begge kjønn. Forvingen har hvitkantede nyre- og ringmerker, området mellom dem er mørkt. De to mellomlinjene og bølgelinjen er lyse og smale. Bakvingen er lyst brungrå. Larven er gråbrun med lys sidestripe.
Fylkesvei 5404
Fylkesveg 5404 går mellom Osabrui og Haugsvik i Voss kommune. Veien er 5,9 km lang. Veien går på sørsiden av Oppheimsvatnet.
Nettfly
Levevis
Nettflyet lever gjerne på kulturpåvirkede steder, som avfallsplasser og annen ruskemark, hager og parker, men også i myrlendt terreng. Larvene kan leve på en rekke ulike trær, busker og urter. Som nyklekte lever de selskapelig og kan gnage ut store "vinduer" i bladene de spiser på. Om høsten kryper den ned på bakken og lever av visne blader, i mildvær kan de være aktive også om vinteren. De voksne flyr i juni – august, men de kommer sjelden til lys, så man kan lett få inntrykk av at arten er sjeldnere enn den er.
Utbredelse
Arten er utbredt over det meste av Europa og i det nordlige Asia østover til Altaj. I Norge finnes den i de sørligste landsdelene nord til det sørlige Hedmark og Oppland og Hordaland.
Fylkesvei 5404
Frem til 2019 hadde veien betegnelsen fylkesvei 317 (Hordaland).
Fylkesvei 2466
Fylkesvei 2466 går mellom Bruflat og Tonsåsen i Etnedal kommune.
Før 1. januar 2010 hadde veien betegnelsen fylkesvei 252.
Frem til 2019 hadde veien betegnelsen fylkesvei 235 (Oppland).
Liste over tegnspråk
G
Georgisk tegnspråk
Frode Øverli
Frode Øverli (født 15. august 1968 i Bergen) er en norsk tegneserieskaper. Særlig med serien Pondus har han utmerket seg som en av Norges mest framgangsrike serieskapere.
I forbindelse med 100-årsjubileet for tegneserier i Norge i 2011, var han en av fire tegneseriekunstnere som fikk sine arbeider gjengitt på et norsk frimerke; hans bidrag var Pondus.
Karriere
Allerede som elev skulle en skoleoppgave føre ham hjem til tegneren Arild Midthun, som siden ble hans mentor. Øverli startet sin tegnekarriere som 17-åring i 1984, da han kom på trykk i Fantomet med en Fantomet-parodi. På den tiden var han fremdeles skoleelev, men tegnet flittig. Bare to år senere tegnet han fast for det nystartede humorbladet Pyton. I begynnelsen tegnet han etter manus skrevet av Dag Kolstad, John Kåre Raake og senere også Bjørn Ousland, men etter en stund måtte han selv begynne å skrive historiene da det var begrenset hva andre kunne skrive for ham. Hans mest kjente serier fra tiden i Pyton er Deep Shit Junkies og Birger og Egil. Pyton-perioden varte helt fram til 1996.
Da det ble klart at Pytons storhetstid var forbi, kontaktet han i 1995 Bladkompaniet med humorserien A-laget, som handlet om tre fotballsupportere. Den ble etter hvert utviklet til det vi i dag kjenner som Pondus, som debuterte i norske aviser den 28. oktober 1995. Våren 1996 ble Pondus fast innslag i bladet Ernie, hvor den raskt ble svært populær. Sommeren 2000 fikk Pondus sitt eget månedsblad.
Parallelt med Pondus tegner Øverli også serien Rutetid, og han står også bak serien Riskhospitalet. Med Pondus har Øverli vunnet Sproingprisen to ganger. I 1998 vant han den for det første Pondus-albumet, Alt for Norge. I 2003 vant han på nytt prisen for Pondus julespesial 2003. I 2006 mottok han Adamsonstatuetten som utdeles av Svenska Serieakademin.
Pondus
Det er utgitt atten Pondus-bøker. Disse samler stripene og søndags-halvsidene tilnærmet komplett og i kronologisk orden.
Eliteserien der alle stripene fra dag én er samlet kom også ut i 2008.
Det er også gitt ut diverse album, blant annet et årlig julealbum. I julealbumet tegner Øverli gjerne historier som er lenger enn de han lager når han tegner i stripeformat.
Illustrasjoner for andre forfattere
Øverli har foruten å tegne tegneserier også illustrert flere bøker for andre forfattere:
Viggo Strømme
Viggo Strømme (født 2. august 1967) er en tidligere norsk fotballspiller.
Han spilte på Start i perioden 1991–94 og deretter på Vålerenga (1995–97) og Lyn (1998). I Vålerenga ble han cupmester i 1997. Han har også vært sportslig leder og trener i Frigg.
Strømme er utdannet lærer og er nå ansatt som sportssjef og trener på Norges Toppidrettsgymnas. I 2008 ga han ut boka "Best med ball" (ISBN 9788251625944) sammen med Erik Mykland og Kristofer Hæstad.
Jorge de Montemayor
Jorge de Montemayor (portugisisk: Jorge de Montemor) (1520? – 26. februar 1561) var en portugisisk forfatter som skrev nesten utelukkende på spansk. Han gjeninnførte hyrdediktningen ved sin roman Los siete libros de la Diana, De syv bøkene om Diana, antagelig 1559 eller noe tidligere.
Liv og virke
Han ble født ved Montemor-o-Velho i nærheten av Coimbra, derav hans etternavn, den spanske eller kastiljanske versjonen er Montemayor, som også var det språket han brukte i hele sitt forfatterskap, unntatt i to sanger og i en kort prosapassasje i den sjette boken om Diana. Grunnen til at han ikke skrev på morsmålet var at den spanske innflytelsen på portugisisk kulturliv var overveldende og dominerende på denne tiden, men også av at han tidlig gikk i spansk hofftjeneste som musiker. Hans mesterskap i spansk er imponerende, tilsvarende Joseph Conrads beherskelse av engelsk i moderne tid. Selv Miguel de Cervantes som bedømte versene i Diana med uvanlig hardhet anerkjente den bemerkelsesverdige dyktigheten i Montemayors prosa.
Lite er kjent om hans liv, men han synes ikke å ha studert ved universitetet og var ikke skolert i latin. Derimot kan han ha studert musikk i ungdommen. I et brev på vers til en venn forteller han at han i ungdommen gikk slik opp i musikken at det ikke ble noe av andre studier. Han dro til Spania i 1543 som korsanger i følget til portugisiske infanta Maria Manuela av Asturias (eller Maria av Portugal som hun også omtales som), den første hustruen til kong Filip II av Spania, og som døde i barselseng i 1545. I 1552 dro Montemayor tilbake til Portugal i følget til Infanta Joanna av Spania, hustru av João Manuel, prins av Portugal, og da sistnevnte døde av tuberkulose i 1554 dro han igjen tilbake til Spania. Det er sagt at han tjenestegjorde i hæren, skal han fulgt Filip II til England i 1555, og ha reist til Italia og til Nederland, men det eneste som kan bli slått fast med sikkerhet er at hans poetiske verker ble utgitt i Antwerpen i 1554 og på nytt i 1558.
Hans berømmelse er basert på et verk i prosa, Diana, en pastoral romanse som ble utgitt en gang rundt 1559. Kort tid etter ble Montemayor drept i Piemonte i Italia, etter sigende etter en kjærlighetsaffære. En sen utgave av Diana gir den nøyaktige datoen til hans død. Diana blir vanligvis sagt å ha vært trykket i Valencia, men ettersom Canto de Orfeo refererer til enketilstanden til Infanta Joanna i 1554 må boken ha vært av en senere dato.
Hovedpersonene presenteres innledningsvis, hyrden Sireno og hyrdinnen Diana. Sireno elsker Diana «rent og ærbart», men når han kommer tilbake etter et fravær er Diana gift med hyrden Delio, og andre hyrder og hyrdinner har hatt lignende opplevelser, hvilket kommer til syne en lang rekke novellelignende fortellinger. Innimellom er det lengre diskusjoner om kjærlighetens vesen i dialogform, og det synges om smertefull kjærlighet i diktform. Komposisjonen er løs og innholdets idyll er ikke rimelig eller sannsynlig i en moderne lesers øyne, men Montemayors styrke er hans formidling av nyansene i sensualismen, og som var nyskapende i samtiden. Språket hans var mykt og smidig, og ble berømmet av Cervantes, skjønt han fant fortellingen om feen Felicia og hennes magiske, søvndyssende vann som sendte de plagede inn i en søvn som fikk dem til å glemme deres kjærlighetssmerte lite troverdig.
Diana er viktig som den første pastorale romanen utgitt i Spania og ble startskuddet til en europeisk litterær mote, og som indirekte kilde gjennom oversettelse ble den inkludert i den engelske poeten Barnabe Googes Eglogs, epytaphes and sonnets (1563), som en episode i To herrer fra Verona 1593–1594 (The Two Gentlemen of Verona), en komedie fra tidlig i William Shakespeares forfatterskap. Også Philip Sidneys Arcadia (1590) og Honoré d'Urfés L’Astrée (Astreas historie, 1607–1627) hadde Diana som betingelse for sine verk.
Montemayors egne forbilder var italieneren Jacopo Sannazaros hyrderoman Arcadia som ble oversatt til spansk i 1547. Antagelig har han også kjent til senantikkens pastorale romanser, Theokrit og Vergils Ekloger. At han selv gledet sin egen generasjon er bevist i de 17 utgavene og to fortsettelsene som kom av Diana i løpet av 1500-tallet, foruten parodier, etterligninger og andre gjengivelser på fransk og engelsk. Det kom seks franske, to tyske, og en engelsk oversettelse av boken, sistnevnte av Bartholomew Young (London, 1598). Montemayor etterlot seg også et antall kjærlighetsdikt, utgitt i 1554 under tittelen Cancionero, i opptrykk i 1562, 1572, og 1588, men utmerker seg ikke spesielt.
Flommen i Nord-Korea 2007
Flommen i Nord-Korea i august 2007 forårsaket store materielle skader og mange tap av liv. Flommen traff mesteparten av den sørlige delen av landet, inkludert hovedstaden Pyongyang og noen av dets mest produktive landsbruksområder. Hjelpeorganisasjoner frykter at tap av avlinger vil føre til matmangel og følgelig hungersnød i landet.
I motsetning til flommen i 2006 var Pyongyang raske med å reagere på hendelsen, og ba om hjelp mens vannet fremdeles sto høyt istedenfor å vente så lenge som mulig, slik man tidligere gjorde. Nordkoreanske myndigheter har indikert at så mange som 454 kan ha omkommet, mens 300 000 kan ha mistet hjemmene sine. Skadeomfanget ble beregnet til å skrive seg til en verdi av 22,5 millioner dollar, vel 135 millioner kroner.
Anke Baier
Anke Baier-Loef (født 22. mai 1972 i Eisenach), tysk kvinnelig skøyteløper som deltok i de olympiske vinterleker 1992 i Albertville, 1994 i Lillehammer og 1998 i Nagano.
Baier vant en olympisk sølvmedalje under vinter-OL 1994 i Lillehammer. Hun kom på andreplass på 1 000 meter skøyter bak Bonnie Blair fra USA.
Barskogfly
Barskogfly (Protolampra sobrina) er en sommerfugl som tilhører familien nattfly (Noctuidae). Den er funnet nord til Nordland i Norge.
Utseende
Et middelsstort (vingespenn 35 – 38 mm), nesten ensfarget brungrått nattfly. Forvingen kan av og til ha en silkeaktig glans, og har smale, hakkete, mørke mellomlinjer som avgrenser et nesten jevnbredt midtfelt. Nyre- og ringmerkene er tydelige, kantet med mørkbrunt. Bølgelinjen langs vingens ytterkant er kraftig og mørk. Bakvingen der brungrå med en silkeaktig glans.
Levevis
Tross det norske navnet finnes barskogflyet gjerne i bjørkeskog. Larvene lever på ulike trær, busker og urter, blant andre blåbær, lyng og bjørk. De voksne sommerfuglene flyr i juli – august.
Utbredelse
Barskogflyet er utbredt i det meste av Europa og det nordlige Asia øst til Stillehavet. I Norge er den vanlig nord til den sørlige delen av Nordland.
Løft
I aerodynamikken er løft og vekt viktige. De er like store og motsatte vertikale krefter på et objekt som beveger seg med konstant fart, retning og høyde i luft (eller andre gasser og væsker). På samme måte er luftmotstand og trekkraft motsatte og like store horisontale krefter på det samme objektet.
Når vingen til et fly går gjennom luften, dannes det et undertrykk på oversiden samt et overtrykk på undersiden. Trykkforskjellen som da har oppstått gjør at vingen presses oppover og lufta sendes nedover. Oversiden på vingen trenger ikke å være lenger enn undersiden på vingen for at løft skal oppstå. Noen vinger er faktisk lengre på undersiden enn oversiden i visse deler. Løftekraften av vingen, vindkraften på seilet, dragkraften av propellen, motkraften mot avdrift på seilbåtkjølen og styrekraften av vann eller luftror er alle avhengig av riktig angrepsvinkel.
Samme prinsipp er også brukt på litt mindre opplagte områder som; propeller til fly og båter, rotorene på helikoptre, vifter, seil og kjøl på seilbåter, ror på båter og fly og noen vindturbiner. Fugler flyr også på grunn av samme prinsipp.
Insulinpumpe
Insulinpumpe er en liten infusjonspumpe på størrelse med en mobiltelefon, som brukes av diabetikere (ofte diabetes type 1) for å mer nøyaktig kunne styre tilgangen på insulin. En insulinpumpe brukes istedenfor å injisere insulin med sprøyte eller insulinpenn, og den infuserer insulin som regel gjennom et subkutant kateter i magen. Brukeren kan selv bestemme hvor mange enheter pumpen skal levere.
Dosering av insulin
Insulinpumpen leverer hurtigvirkende insulin gjennom to forskjellige profiler:
Basaldoser
Basaldoser pumpes kontinuerlig for å levere den insulinet som kroppen behøver mellom måltidene og om natten (dette erstatter langtidsvirkende insulin, som blir satt med sprøyte / insulinpenn). Basaldosene kan endres gjennom døgnet, og lagres i profiler til forskjellige bruk på forskjellige dager. Den kan programmeres til å gi for eksempel 1,5 internasjonale enheter (IE) per time på morgenen, 3 på dagen og 2 om natten. Dosen kan også endres midlertidig over en kortere periode.
Bolusdoser
Bolusdoser settes ved behov for å dekke matinntak eller for å rette et forhøyet blodsukkernivå. Bolusdosene kan settes til å påvirke insulindosen i forskjellige mønstre og over forskjellige tidsperioder avhengig av behov, f.eks når man spiser mat som er tungt fordøyelig og som brytes ned over lengre tid. Insulinpumper kan også ha et innebygd system for å regne ut insulinbehov basert på inntak av karbohydrater. Brukeren må først ha regnet ut sitt insulin-til-karbohydrat-forhold, noe som også kan variere etter tid på døgnet. Selv om dette verktøyet gjør det enklere å beregne insulindoser, må diabetikeren alltid tenke på egne behov, dagsform og andre faktorer som kan endre insulinbehovet.
Infusjonssett
Et infusjonssett brukes for å kunne leverer insulin under huden, og oppfyller en lignende funksjon som en intravenøs slange. Infusjonssettet er et komplett slangesett som kobler insulinpumpen på «mottakeren». Infusjonssett kommer i mange varianter med varierende kanylelengde, innstikks-vinkel og lengde på slangen mellom infusjonsstedet og insulinpumpen. Mange infusjonssett har en egen serter, en enhet som «skyter» nålen inn i huden automatisk.
Bruk av insulinpumpe med CGM
Insulinpumpen kan også kobles til en Kontinuerlig vevsglukosempåler (CGM) som gir sanntidsinformasjon og blodsukkertrender i insulinpumpens display. Insulinpumpen kan dermed varsle når blodsukkeret går for høyt eller for lavt i forhold til brukerdefinerte verdier. Dette gir et helhetlig behandlingsbilde og lar brukeren se trender og ta avgjørelser raskere for bedre regulering av blodsukkeret. Man kan laste ned informasjon fra insulinpumpen til en PC og dermed få oversikt overblodsukkertrender og insulinbruk over en gitt periode.
Når bruk av insulinpumpe kombineres med kontinuerlig vevsglukosemåler, kalles dette for kunstig bukspyttkjertel. En kunstig bukspyttkjertel, (artificial pancreas) er per 2022 et halvautomatisk system som kombinerer insulinpumpe med kontinuerlig glukosemonitorering (CGM). Når systemet er i automodus, sprøyter det automatisk ut miniboluser, (doser) eller ingen boluser med hurtigvirkende insulin hvert 5. minutt basert på en algoritme som er avhengig av CGM-verdien og mengden aktivt insulin i kroppen. Disse dosene fungerer som kroppens basalinsulin, og brukeren må fortsatt bestemme dosene før måltid.
Høsten 2016 ble den første kunstige bukspyttkjertel godkjent av Food and Drug Administration i USA, og i 2017 i Europa. Neste steg i diabetesbehandlingen med insulinpumpe og CGM, er å utvikle en helautomatisk «kunstig bukspyttkjertel», som krever mindre tilsyn av brukeren. Det forsøkes per 2022 å utvikle en pumpe som kan balansere insulintilførselen med glukagon.
Eintracht Braunschweig
Fotballaget rykket opp til Bundesligaen våren 2013, og har rykket ned til 2. Bundesliga våren 2014.
Den Norske Advokatforening
Den Norske Advokatforening, også kjent som Advokatforeningen, er en profesjons- og interesseorganisasjon for advokater i Norge. Foreningen ble stiftet i 1908 under navnet Den Norske Sagførerforening. Foreningen har i dag en sentral ledelse med representantskap, hovedstyre, arbeidsutvalg, generalsekretær, faste utvalg, faggrupper og komiteer. Advokatforeningen er dessuten delt inn i 19 geografiske kretser med hvert sitt kretsstyre.
Virksomhet
Advokatforeningen har en nettjeneste, advokatenhjelperdeg.no, som gir informasjon om den enkelte advokats registrerte kontaktinformasjon og spesialkompetanse. Nettjenesten har også informasjon om forholdet mellom advokat og dennes oppdragsgiver (klient), om forberedelse til første møte med advokat, om juridiske forhold som er viktige i hverdagen, og om hvordan man kan «måle sin juridiske risiko».
Advokatforeningen har en egen ordning for klage på advokaters opptreden. Foreningen har et «disiplinærutvalg» som tar imot klager, som kan gjelde at en advokat har opptrådt i strid med foreningens «Regler for god advokatskikk», eller at en advokat krever for høy betaling (salær).
De besatte
De besatte kan vise til:
Den Norske Advokatforening
Virksomhet
Advokatforeningen utgir Advokatbladet, som utkommer 9 ganger i året i et opplag på ca. 10 000.
Medlemmer
Advokatforeningen har om lag 10 000 medlemmer, hvorav ca. 5 500 er privatpraktiserende advokater, 1 300 er internadvokater, 500 er organisasjonsadvokater og 1700 er advokatfullmektiger. Om lag 90 % av alle advokater i Norge, er medlemmer i Advokatforeningen. Generalsekretær er Merete Smith.
Politisk aksjon i 2021–2022
I 2021 innledet Advokatforeningen en politisk aksjon – beskrevet av foreningen som en streik og av justisministeren som en boikott – for å få økt rettshjelpssats og få forhandlingsrett om rettshjelpssatsen. Aksjonen innebærer at foreningens medlemmer nekter å ta straffesaker i Norges Høyesterett.
Ledere
Hovedstyrets ledere har vært
Advokatforeningens talentpris
Talentprisen er en er en årlig pris for advokatbransjen som er blitt utdelt siden 2012. Tidligere gikk prisen til advokatfirmaer, men siden 2021 hedrer den individuelle medarbeidere. Per 2022 var tingrettsdommer Ingebjørg Tønnessen juryleder.
Fylkesvei 830
Fylkesvei 830 (Fv830) går mellom Finneid og Sulitjelma i Fauske kommune i Nordland. Veiens lengde er 35,7 km.
Veien tar av fra E6 ved Finneid og går i sørøstlig retning til Sulitjelma. Veien ble lagt der jernbanesporene til Sulitjelmabanen (nedlagt i 1972) tidligere hadde gått. Arbeidet med å forberede jernbanetraséen til biltrafikk begynte 2. juli 1971. I løpet av tre uker fra 24. juli 1972 ble skinnegangen revet og veien gjort kjørbar. Videre arbeid med veien (blant annet utstrossing av tunnelene) ble utført fram til 1975.
Veien er foreslått vernet i Nasjonal verneplan for veger, bruer og vegrelaterte kulturminner.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Ryuichi Sakamoto
Ryūichi Sakamoto (坂本龍一) var en japansk musiker, komponist, plateprodusent og skuespiller. Han mottok Oscar, Grammy og Golden Globe.
Sakamoto ble født i Nakano i Tokyo i Japan, men bodde per 2020 for det meste i New York i USA. Sakamoto var medlem av technopop­bandet Yellow Magic Orchestra. Han var gift med musikeren Akiko Yano, men de ble skilt i august 2006; de ble foreldre til J-pop-sangeren Miu Sakamoto.
Sakamoto var per april 2020 musikkdirektør og såkalt representative director for Tohoku Youth Orchestra.
MS «Rogaland»
MS «Rogaland» er et kystruteskip, bygget ved Stavanger Støberi & Dok som byggenummer 90 og levert til Det Stavangerske Dampskibsselskab i september 1929. Skipet var et kombinert laste- og passasjerskip og ble satt inn i kystruten mellom Sandnes/Stavanger og Oslo. Det ble også benytter til Nattruten mellom Stavanger og Bergen.
Skipet, som var typisk for sin tid, hadde rett forstevn, skrog og overbygg bygget i stål og hadde utfallende akterstevn. Maskinen var en fire-sylindret Compound «Lentz», bygget ved Nyland Verksted i Oslo. Det var lasterom forut og akterut. Lasterommet forut hadde kjølerom, og på promenadedekk akterut var det tanker for frakt av levende fisk.
Eksplosjonen i Bergen
Damptråleren «Voorbode» var et hollandsk fartøy rekvirert av tyskerne. I april 1944 var båten på vei fra Oslo til Kirkenes med en last på 124 000 kg eksplosiver. På veien fikk den tekniske problemer og ba om å få komme til Bergen for reparasjoner. Ved en feiltakelse ble båten lagt ved Festningskaien, inne i Bergen havn. Om morgenen 20. april 1944 lå «Rogaland» på sin vante plass i Bradbenkhopen. Hun var kommet inn kvelden før, og ble nå losset. Klokken 08:39 eksploderte «Voorbode». Eksplosjonen var så kraftig at store deler av bryggeanleggene på begge sider av vågen ble rasert eller satt i brann. Flodbølgen etter eksplosjonen var så stor at «Rogaland» slo ned i bunn og sprang lekk. Hun hadde fått store skader og sank ved kai. Av mannskapet ble serveringdame Dagmar Sofie S. Olsen drept. Også fem av bryggens lossearbeidere mistet livet i ulykken.
Etter krigen
«Rogaland» ble hevet og tettet. Deretter ble hun slept til Randøy i Rogaland, der hun ble liggende til krigens slutt. Da hun ble satt i stand, fikk hun et annet utseende. Borte var 1. plass spisesalong, og styrehuset ble flyttet ett dekk ned der spisesalongen en gang var. Etter reparasjonen ble skipet satt i drift mellom Stavanger og Bergen. I 1950 ble dampmaskinen byttet ut med en dieselmotor. Den nye motoren var en 16-sylindret General Motors Cleveland, en motor med en effekt av 1700 hestekrefter, bygget i 1943 for den amerikanske marinen. Siden det fortsatt er dampskipspropellen som benyttes har man et reduksjonsgear mellom motor og propell. På grunn av propellen har man begrenset motorturtallet til 450 omdreininger, i stedet for 750 omdreininger som motoren er beregnet på. Dette gjør at man tar bare ut 652 hestekrefter av motoren.
Skipet ble gående i kystrutene frem til 1965. En kort periode i 1964 da hun hadde navnet «Tungenes»
I 1965 kjøpte sandblåsingsfirmaet NIKA fartøyet og døpte det om til «Stauper». Skipet var etter dette å se på skipsverft i hele Skandinavia. Skipet hadde da store kompressorer som leverte luft til sandblåsing.
I 2017 hadde skipet en rolle som hospitalskip i filmen Dunkirk av Christoper Nolan.
Veteranskip og fredning
I 1989 kjøpte noen veteranbåtentusiaster skipet som ankom Stavanger under slep fra Gøteborg 6. april 1989. Skipet fikk navnet «Gamle Rogaland» det gamle navnet var i bruk på et annet skip, men i 2002 fikk «Rogaland» tilbake sitt opprinnelige navn 16. desember 2002. Skipet eies i dag av Stiftelsen Veteranskipet Rogaland og er medlem i Norsk Forening for Fartøyvern og har status som byskip i Stavanger. Opprinnelig var det meningen å restaurere skipet tilbake til slik det så ut da det ble levert i 1929 og få installert dampmaskin. Men dette var svært kapitalkrevende og arbeidet gikk svært sakte fremover. Ambisjonene ble etterhvert redusert og idag er målet å restaurere skipet til slik det var da det ble tatt ut av Kystruten i 1964. «Rogaland» har vært på Riksantikvarens liste over verneverdige fartøyer og 29. januar 2014 ble det fredet. . I fredningsvedtakets heter det:
«Formålet med fredningen er å ta vare på det siste av de mange kystruteskipene som trafikkerte strekningen Oslo-Bergen. M/S «Rogaland» har fra 1929 til 1964 tjenestegjort i en rekke av rutene som inngikk i denne forbindelsen. Formålet med fredningen er også å ta vare på sporene etter skipets 35 år i kystrutefart, reflektert gjennom de endringsprosesser båten har gjennomgått som konsekvens av ulike tiders skiftende krav og forutsetninger. Skipets krigshistorie knyttet til den store eksplosjonsulykken i Bergen 20. april 1944 er også en del av fredningsgrunnlaget. Slik «Rogaland» fremstod i 1964 dokumenterer skipet de skiftende tekniske og praktiske krav til fartøyene i denne ruten helt fra mellomkrigstiden og frem til 1964, bare få år før ruten ble nedlagt.»
Vindelälvsdraget
Vindelälvsdraget er en 40 mil lang hundekjøring stafett fra Ammarnäs til Vännäsby, der Vindelälven flyter sammen med Umeälven.
Egbert av Northumbria
Egbert (død 24. april 729 på klosterøya Iona i Skottland) var en angelsaksisk munk på Lindisfarne, og muligens biskop.
Liv og virke
Han var fra en adelig familie i Northumbria, og reiste til klosteret Rathmelsigi i Irland. Klosteret er ikke identifisert, men kan være det samme som ruinen Mellifont ved Droghede. Han studerte der sammen med blant annet Willibrord av Utrecht og Wigbert av Fritzlar. Hans ledsager hjemmefra, Aetheltun, omkom under pesten i 664, og Egbert ble selv syk. Han avla et løfte om frivillig eksil dersom han overlevde.
Han inspirerte de angelsaksiske misjonærene som reiste til kontinentet, som Willibrord og Wibgert, men var selv forhindret fra å reise. Beda den ærverdige forteller at han hadde en visjon der han ble bedt om å reise til den skotske klosterøya Iona i stedet, og han levde der i sine siste tretten år. En av hans bedrifter der var å få klosteret til å akseptere den romerske utregningsmetoden for datoen for påske. På hans dødsdag, 24. april 729, feiret munkene der for første gang påske på samme tid som resten av den romerske kirken.
Han er nevnt i romerske og irske martyrologier, og i en helgenkalender fra York.
Lee-Metford
Lee-Metford (Magazine Lee-Metford – MLM) var et britisk armegevær som ble produsert fra 1884–1896. Den var det første magasingeværet i det britiske forsvaret og den første militærriflen med et boksmagasin. Den erstattet bakladeren Martini-Henry i 1888 og ble forløperen til Lee-Enfield.
Design
Riflen ble antatt av det britiske forsvaret etter en lang designperiode. Den endelige designen var en kombinasjon av to våpen lagt fram for komiteen: James Paris Lees mekanisme og William Ellis Metfords løp. Metfords løp hadde en uvanlig rifling. Selve løpet var et syvsidet polygont i tverrsnitt, der hjørnet mellom hver side fungerte som rifling. Denne designen var ment å hjelpe til med å fjerne oppbyggingen av sot som var et vedvarende problem med militære våpen for svartkrutt. Metford-riflingen gjorde var også lettere å pusse enn løp med konvensjonell rifling.
Lees mekanisme var en sylinderlås med låseklakkene i bakkant av sluttstykket, i motsetning til samtidige designer som Steyr-Mannlicher M1895 og Mauser Gewehr 98. Denne konstruksjonen er litt svakere enn systemer med låseklakkene foran på sluttstykket, men gjør at hevarmen blir liggende rett over avtrekkeren, slik at det er lett og enkelt å ta ladegrep. Dette gjorde våpnet egnet til hurtig ildgivning sammenliknet med andre samtidige mekanismer. I tillegg hadde hadde Lee-Metford-riflen et avtakbart magasin. Dette kunne lades med åtte eller ti patroner i henholdsvis MkI og MkII-versjonen av riflen. På tidlige versjoner var magasinet festet til geværet med en kort lenke.
Lee-Metford i tjeneste
Riflen brukte en tidlig utgave av den britiske .303-patronen ladet med svartkrutt. Selv om den var det første magasinvåpenet, var den i stor grad et overgangsvåpen mellom de gamle bakladerene og de senere våpnene laget for røyksvakt krutt. Da det franske forsvaret innførte den nye 8 mm Lebel lebell-patronen med korditt, viste den grunne Metford-riflingen seg å tåle det høyere trykket og kulehastighetene fra det nye drivmidlet dårlig. De fleste løp ble slitt ned og var ubrukelige etter bare noen få tusen skudd. Løsningen ble et nytt løp med dypere rifling designet ved Royal Small Arms Factory i Enfield, og den nye designen døpt Lee-Enfield, som deretter ble den nye standardvæpningen i det britiske infanteriet.
Lee-Metford var bare i bruk som offisielt armegevær i noen får år, frem til 1895. Mange ble bygget om og fikk Enfiled-løp med kuttet dypere rifling og baksikte slik at de kunne bruke de nye patronene med røyksvakt krutt. Både originale og ombygde Lee-Metford ble brukt under første verdenskrig siden det enda ikke var nok Lee-Enfield til alle, og ble fortsatt brukt av reservister og kolonistyrker frem til 1926.
Arvtagere
Riflen ble erstattet av Lee-Enfield geværet, som hadde mer eller mindre den samme mekanismen, men et Enfield-løp beregnet på røyksvakt krutt.
Walter Prager
Walter Prager (født 2. april 1910, død 1984) var en sveitsisk alpinist.
Han ble den første verdensmesteren i utfor da han vant rennet i sveitsiske Mürren i 1931 foran to landsmenn. Han tok sin andre verdensmestertittel to år senere i Innsbruck.
Myriagon
I geometri er en myriagon en polygon med titusen (10 000) sider. I en regulær myriagon, er hver vinkel 179,964 grader. Navnet ble utledet fra det klassiske greske ordet «myriade», som betyr 10 000.
Fiksjon
I John C. Wrights 2005-roman Orphans of Chaos, er Myriagon navnet på den multidimensjonsverden som er hjemmet til Amelia Armstrong Windrose (eller prinsesse Phaethusa, datter til Titan Helios).
Marco Rodríguez
Marco Antonio Rodríguez Moreno (født 10. november 1973 i Mexico by) er en meksikansk fotballdommer. Han har dømt internasjonalt siden 2000, og var dommer under VM 2006 og 2010. Rodríguez skal også dømme under VM i fotball 2014.
Voronezj (elv)
Voronezj (russisk: Воро́неж) er ei elv i Tambov, Lipetsk og Voronezj oblast i Russland. Den er ei venstre sideelv til Don, og er 342 km lang, med et nedbørfelt på 21 600 km². Elva fryser over først i desember og er islagt til slutten av mars. De nederste strekningene av elva er seilbare, og ved elva ligger byene Lipetsk og Voronezj.
Lek og Lær Tredje Klasse: Det mystiske fjellet
Lek og lær tredje klasse er et PC-spill fra Maxis der man hjelper roboten Botolf med å redde verden fra den grusomme Polly Smart.
Handling
Polly Smart, datter av den kjente Professor Smart, har omprogrammert alle robotene slik at hun kan rette opp feilene hun hadde på en prøve hun hadde feil på ved å la dem gå tilbake i tid og «rette» opp feilene følge prøven. For eksempel den russiske roboten androvbot dro tilbake til gode gamle Kopernikus slik at Polly Smart ble verdens midtpunkt. For å redde verden følger vi helten Botolf på jakt etter de forsvunne robotene av spor gitt av Polly siden hun «er så snill» med «Snørrolf».
Tommy og Tigern
Tommy og Tigern (engelsk: Calvin and Hobbes) er en amerikansk avistegneserie om gutten Tommy (Calvin) og hans tøytiger Tigern (Hobbes) og hvordan han takler oppveksten. Den er skrevet og tegnet av Bill Watterson. Tommy og Tigern ble først utgitt i 1985, og har vært å finne i 2400 aviser. Seriens hovedpersoner er oppkalt etter hhv. reformatoren Jean Calvin og filosofen Thomas Hobbes.
Starten på Tommy og Tigern
Tommy og Tigern ble unnfanget da Watterson, som til da hadde jobbet i en reklamejobb han ikke kunne utstå, begynte å bruke fritida på å lage tegneserier. Han utforsket ulike ideer til striper, men alle ble avvist av syndikatene han sendte dem til. Han mottok positiv respons på en stripe som inneholdt en bi-figur (lillebroren til hovedpersonen) som hadde en tøytiger. Da han ble fortalt at disse figurene var de sterkeste, startet Watterson en ny serie som dreide seg om dem. Selskapet (United Features Syndicate), som gav ham dette rådet, avviste den, og Watterson måtte tåle ytterligere noen avvisninger før Universal Press Syndicate bestemte seg for å ta serien.
En rask suksess
Den første stripa ble utgitt 18. november 1985, og serien ble fort en suksess. I løpet av et år etter første utgivelse ble stripene trykt i omtrent 250 aviser. Innen 1. april 1987, bare seksten måneder etter at serien startet, hadde Watterson og arbeidet blitt omtalt i en stor artikkel i Los Angeles Times, en av USAs største aviser. Tommy og Tigern skaffet Watterson Outstanding Cartoonist of the Year award i 1986 og 1988.
Watterson tok seg to utvidede pauser fra tegneserieproduksjonen – fra mai 1991 til februar 1992 og fra april til desember 1994.
Slutten
I 1995 sendte Watterson et brev via syndikatet til alle redaktørene i avisene som trykte stripene hans. Det inneholdt følgende:
Jeg kommer til å avslutte Tommy og Tigern ved slutten av året. Dette er ingen nylig eller enkel avgjørelse, og jeg synes det er trist å avslutte. Mine interesser har imidlertid endret seg, og jeg føler ikke lenger at jeg klarer å yte innenfor de begrensningene jeg har med daglige tidsfrister og små paneler. Jeg ivrer etter å jobbe i et mer fredelig tempo, med færre kunstneriske kompromisser. Jeg har ikke bestemt meg for framtidige prosjekter ennå, men mitt samarbeid med Universal Press Syndicate vil fortsette.
At så mange aviser har villet trykke Tommy og Tigeren er en ære jeg vil være stolt av lenge, og jeg har satt stor pris på deres støtte og ettergivenhet det siste tiåret. Å lage denne tegneserien har vært et privilegium og en glede, og jeg takker dere for å ha gitt meg muligheten.
Den siste stripa ble trykket søndag 31. desember 1995. Den viser Tommy og Tigern ute i nysnøen mens de nyter underet og spenningen i vinterlandskapet. «– Det er en magisk verden som venter på oss, gamle venn..» utbryter Tommy før de setter av gårde på kjelken. «– La oss utforske den sammen!»
Norske utgivelser
Tommy og Tigern gjorde sin norske debut i seriebladet Humor og kanari i 1987 (utgitt hos Gevion forlag). Våren 1989 fikk serien sitt eget månedsblad, først hos Gevion og fra 1990 hos Bladkompaniet. Bladet inneholdt primært opptrykk av avisstriper. Bi-seriene i bladet var stort sett utenlandske, og har omfattet bl.a. Ernie, Opus og Bella. Bladet levde over 13 år etter at tegneren la serien ned; stripene måtte derfor gjenopptrykkes en rekke ganger. Bladkompaniets siste utgave kom ut i desember 2007 (nr 13/2007), og bladet kom fra nyttår 2008 ut på Egmont Serieforlaget. Den siste utgaven til Egmont kom ut i mars 2009 og Tommy og Tigerns tid som eget serieblad i Norge var dermed over.
Fra 1990 har Tommy og Tigern vært å finne også som årlig julehefte, og dette utkommer fortsatt (pr. 2017) hos Egmont. I tillegg har serien vært publisert i en rekke norske aviser gjennom årene, deriblant VG.
Fra 1991 til 1998 ga Bladkompaniet ut ni bøker, som inneholder alle stripene i kronologisk rekkefølge. Den sjette boken markerte 10-årsjubileet for Tommy og Tigern, og inneholder utvalgte striper fra de første ti årene, med Bill Wattersons kommentarer til hver stripe.
Kroppsøving (tidsskrift)
Kroppsøving er et tidsskrift om idrett, fysisk aktivitet og faget kroppsøving, som utgis av Landslaget Fysisk Fostring i Skolen (LFF). Bladet er inkludert i medlemskontingenten. Det distribueres også til skoler tilknyttet LFF.
Kroppsøving utkommer seks ganger i året.
Red Harvest
Red Harvest er et norsk industrielt metal-band som ble dannet i 1989.
Red Harvest har et stort publikum internasjonalt og er blant Norges mest anerkjente innen industriell/støy-relatert metal. I 2002 var Sick Transit Gloria Mundi nominert til Spellemannpris og Alarmpris.
Karolina Petersen
Karolina Else Frederikke Petersen (født 27. september 1924 på Toftir, død 11. oktober 2006 ) var en færøysk sosialarbeider, skoleforstander og politiker. Hun var medlem av Færøyenes regjering med ansvar for sosial- og kommunalsaker 1988–1989, som representant for Framsóknarflokkurin.
Liv og virke
Hun var datter av skipsreder Andreas Hansen og hustru Sanna Frederikke Thorkildshøj. Hennes morfar var lagtingsmann Simon Thorkildshøj, mormorens bror var prost, lagtings- og landstingsmann Fríðrikur Petersen, og oldefaren var lagtings- og landstingsmann Johannes Petersen. På farssiden var hun kusine av lagtingsmann Adolf Hansen. Hun giftet seg i 1955 med Peter Petersen, som var sogneprest i Hvalvík i 27 år.
Hun ble rammet av tuberkulose som 17-åring, og var i lange perioder innlagt på sanatorier på Færøyene og i Danmark. Det vakte interessen for sosiale problemer og rehabiliteringsarbeid. Hun la ned en stor innsats for syke, uføre og funksjonshemmede. Hun var forstander ved Færøyenes skole for barn med særskilte behov (ALV) fra 1956 til 1999 samt ved to psykiatriske sykehjem. Han var styremedlem ved Landssjúkrahúsið i Tórshavn og styreleder ved det færøyske sykehushotellet i København fra 1976 til 1986.
Sammen med lagtingsmann Adolf Hansen brøt hun i 1985 med Kristiligi Fólkaflokkurin og dannet Framsóknarflokkurin. I april 1988 gikk Framsóknarflokkurin inn i regjeringen istedenfor Kristiligi Fólkaflokkurin. Karolina Petersen ble sosial- og kommunalminister. Hun sørget for bofellesskap for funksjonshemmede og for å opprette eldreråd og råd for funksjonshemmede. Framsóknarflokkurin falt ut av Lagtinget ved lagtingsvalget i november samme år. Petersen lot seg nominere til Lagtinget av Sjálvstýrisflokkurin i Suðurstreymoy i 1990 og 1994, men ble ikke valgt.
Fylkesvei 826
Veien tar av fra E6 ved Vargåsen og går nordover på vestsiden av Sørfolda til Røsvik.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Vinkeldvergmåler
Vinkeldvergmåler (Eupithecia vulgata) er en sommerfugl i gruppen av de egentlige målere (Geometridae). Den hører til den artsrike slekten dvergmålere (Eupithecia).
Utseende
En liten (vingespenn 15 – 18 mm), slank, gråbrun måler. Den forekommer i mange forskjellige former og fargevarianter. Begge vingepar er forholdsvis mørkt gråbrune med en smal, bølgete, hvit tverrstripe langs ytterkantene. Forvingen kan ha tre ganske tydelige, lysgrå tverrbånd, men disse kan også mangle. Larven er naken, lang og slank, gråaktig grønn, på ryggen med en rekke av rombeformede, mørkere flekker.
Levevis
Arten har larver som lever i blomstene av en lang rekke forskjellige planter, både urter og trær. Man kan treffe på voksne målere mellom mai og august, arten har gjerne to generasjoner hver sommer.
Utbredelse
Arten finnes både i Nord-Afrika, Europa og det nordlige Asia. I Norge forekommer den over hele landet unntatt i de to nordligste fylkene.
Luggerseil
Luggerseil eller marineseil er et firkantet, asymmetrisk råseil.
Som alle asymmetriske råseil, har luggerseilet en fast forkant og en fast bakkant, som ikke bytter plass under seilasen, selv om båten dreier så vinden kommer inn fra andre siden (men seilet kan også stå helt på tvers av båten, med forkant og bakkant ved siden av hverandre).
De viktigste særdragene ved dette seilet er følgende:
I Norge brukes luggerseil en del på små robåter. Ellers er det spesielt brukt på luggere, små kystfartøyer, da særlig rundt Middelhavet.
Luggerseil ble brukt av blant annet den norske roflotiljen.
Forsvarer
I nesten alle straffesaker vil siktede ha rett på offentlig forsvarer, det vil si en advokat som mottar betaling fra staten. Ønsker siktede en bestemt advokat som forsvarer, vil den advokaten nesten uten unntak bli oppnevnt. I andre tilfeller vil tingretten oppnevne en av de advokatene som er faste forsvarere ved domstolen. Unntak fra retten til selv å velge forsvarer gjøres bare hvis valget fører til en vesentlig forsinkelse av saken fordi den valgte forsvarer er opptatt når saken er berammet eller skal avvikles. Den offentlig oppnevnte forsvareren skal ivareta samfunnets interesse i at ingen uskyldig blir dømt og at alt som taler til tiltaltes fordel, kommer frem i saken. Tiltalte kan derfor ikke instruere den offentlige forsvareren i hvordan saken skal håndteres; forsvareren kan for eksempel prosedere på at det ikke er ført bevis for tiltaltes skyld selv om tiltalte har tilstått – slik det skjedde i den såkalte «Hollekim-saken» fra 1965, der Alf Nordhus var forsvarer og der tiltalte ble frikjent.
Forsvareren kan fremlegge bevis i saken, be påtalemyndigheten innkalle vitner eller selv innkalle dem, og selv avhøre vitner og sakkyndige.
Som hovedregel kan en tiltalt bare ha én forsvarer. I sjeldne tilfeller kan det oppnevnes to forsvarere. Det er imidlertid anledning til å ha flere medforsvarere. Begrepet forsvarer er synonymt med «hovedforsvarer», som er den (eller de to) som har den formelle og fulle forsvareroppnevningen. Ofte vil advokatfullmektiger i forsvarerens firma fungere som medforsvarere og assistere advokaten som er oppnevnt av retten.